Positiivse trendina näen, et kampaaniad on muutumas üha integreeritumaks - kampaaniate sidumine toimivaks tervikuks on veel kaugel parimast võimalikust, ent üha enam on tajutavad sellekohased püüdlused, kaasates oskuslikult otseturundust ja internetilahendusi. Kui mõned aastad  tagasi oli internetiväljundi kaasamine veel uuendusmekki lisav moetrend, siis nüüd on internetilahenduste integreerimine kampaaniatesse tihti juba tulemust tagav oluline tegur.